gl en de de gl gl gl en en en en gl en en en gl gl km en en en gl en km km km km gl pt gl en gl km gl es gl en es km gl gl gl gl gl en
Use tab to navigate through the menu items.
"O mellor disco do ano!"
Olga Brañas - Nós Diario
"Creadoras cun gran imaxinario popular e cunha destreza instrumental e dominio da melodía indudables."
Maria Ivanova - Sonograma Magazine
"Elas son un sopro de aire fresco dentro do panorama musical de Galicia"
Caamaño&Ameixeiras é un dúo ligado á música e ao baile de raíz. Formado por Sabela Caamaño (acordeón cromático) e Antía Ameixeiras (violín e voz) en 2018, este dúo acumula, na súa curta pero intensa traxectoria, un gran número de concertos, tanto dentro da xeografía galega, o seu lugar de orixe, como fóra dela e no ámbito internacional. De natureza principalmente instrumental, aínda que incorporando tamén algún tema vocal coidadosamente escollido, Caamaño&Ameixeiras toma como punto de partida a tradición, entendida como algo vivo e en constante cambio, para crear despois a súa propia linguaxe, con composicións e arranxos personais e íntimos que manteñen a esencia do popular pero incorporan recursos contemporáneos.
Aire! é o seu primeiro traballo discográfico, producido polo reconocido músico burgalés Diego Galaz, onde contan con colaboracións tan destacadas como Sílvia Pérez Cruz, Fetén Fetén, Abraham Cupeiro, Xavi Lozano, Carola Ortiz, Pablo Martín, Apel·les Carod ou El Pana.
Este traballo foi recoñecido recentemente co Premio Martín Códax da Música 2021 na categoría de Folk, así como co 1º Premio no Folkez Blai 2021, celebrado en Ermua (País Vasco).
Sabela Caamaño (Oza dos Ríos, 1990) comeza os seus estudos de acordeón aos sete anos. Desde o principio da súa carreira musical está moi ligada ao mundo da música tradicional e popular galega, que compaxina cunha amplia formación no eido académico. É titulada superior en Acordeón, Pedagoxía da Linguaxe Musical e Piano, e actualmente traballa como profesora no Conservatorio Profesional de Música da Coruña, ademais de formar parte como intérprete en diversos proxectos musicais e artísticos.
Como pianista, destaca a súa gravación, en 2018, da banda sonora do filme Elisa e Marcela, de Isabel Coixet. Como acordeonista, ten participado e recibido premios en diversos concursos a nivel nacional e internacional (2º premio no IV International Folk Instrument Festival Competition en San Petersburgo, Rusia; 1º premio na categoría Junior Varieté no 50 Certamen Nacional de Acordeón; 1º premio na categoría Junior Varieté no IV Trofeo Ibérico de Acordeón, etc.) e asistido a cursos e clases maxistrais de intérpretes como Oleg Sharov, Anne Landa, Ángel Huidobro, Iñaki Alberdi, Aníbal Freire, Ángel Luis Castaño, Esteban Algora, Volodymyr Runchak ou Mika Väyrynen.
Ademais do dúo Caamaño&Ameixeiras, o seu proxecto máis persoal, e de realizar colaboracións con outros músicos regularmente, forma parte do trío Quinta San Vitorio, xunto a Pedro Lamas e Sofía Portugal, e da Europejska Orkiestra, dirixida por Roberto Somoza.
Dende os 5 anos, Antía Ameixeiras, namorada da cultura de raíz, asiste a aulas de baile e pandeireta en Baio (Costa da Morte), a súa vila de nacemento. No 2010 gradúase como violinista no Conservatorio de Carballo, e máis tarde, xa en Compostela, onde estuda Comunicación Audiovisual, cambia o violín clásico polo tradicional ao seu paso pol’aCentral Folque. Fórmase con mestres como Gutier Álvarez, Quim Farinha, Sofia Hogstadious, Michalis Kouloumis ou Kate Young, á que coñece durante a súa residencia en Praga, onde entra contacto con outras músicas europeas. Realiza ademais varias estadías musicais en Bulgaria aprendendo músicas populares, e no 2017 comeza a estudar música moderna, primeiro na Escola Estudio, logo no Stage d’impro da escola Mydriase en Francia, e máis tarde no Taller de Músics en Barcelona.
No 2015 recibe a Beca de Excelencia Artística Afundación, que a leva de xira polos Estados Unidos con Carlos Núñez, co que continúa colaborando. Ten participado en proxectos como o filme La jota, de Carlos Saura, dentro da banda de Carlos Núñez, e tamén nos discos Tentemozo, de Os Cempés, e Galiza, de Kepa Junkera. No 2016 incorpórase como violinista da histórica agrupación Luar na Lubre, coa que grava dous traballos discográficos (XXX Aniversario de Luar na Lubre e Ribeira Sacra) e comeza a xirar nacional e internacionalmente (Francia, Bélxica, Reino Unido, Chile, EEUU, Arxentina, Uruguay ou México). No 2019 grava o primeiro álbum co trío de músicas do mundo Oîma, formación recoñecida con numerosos premios. Antía Ameixeiras ten compartido escenario con músicos da talla de Gustavo Santaolalla, Jordi Savall e Hespèrion XXI, Dan Ar Braz,  Ceumar o Uxía Senlle.
© 2021 - Caamaño&Ameixeiras